Modificar la configuracion del tèma Blowup vos permet de personalizar vòstre tèma fòrça aisidament. Per aquò far, emplenatz simplament los camps de configuracion o causissètz un estil predefinit.

#### Estils predefinits

Podètz causir un estil predefinit dins la lista desenrotlanta Estils predefinits. Un còp qu'avètz causit l'estil, vos cal sometre lo formulari per aplicar las modificacions.

Podètz alara modificar l'estil predefinit segon vòstre gost e vòstres besonhs.

#### Colors

Quand vos cal picar una valor de color, deuriatz utilizar lo format exadecimal. Per exemple: `#FF0000` vos balharà lo roge. Podètz tanben utilizar lo selector de colors situat a costat de cada camp de color.

Se vos manca d'inspiracion, ensajatz de visitar las paginas seguentas:

- Lista de còdis de color (Wikipedia)
- Adobe Kuler
- ColorBlender
- ColorCombos

#### Unitats de mesura

Quand cal indicar una talha, deu èsser seguida d'una unitat de mesura. Per exemple: `1em`. Se inclusètz pas l'unitat, los pixèls seràn utilizats coma unitat de mesura per defaut.

Las unitats de mesura seguentas son disponiblas:

- px
- em
- ex
- pt
- %

#### Imatges d'entèsta

Podètz causir un imatge d'entèsta demest la lista per remplaçar lo per defaut.

En causissent Personalizat... dins la lista d'imatges, poiretz mandar vòstre pròpri imatge. Lo fichièr d'imatge deu èsser en format JPG o PNG e deu aver precisament 800px de larg.

Se cargatz un imatge JPG, una bordadura serà aponduda a l'imatge, çò qu'es pas lo cas amb los imatges PNG (que la transparéncia serà tanben gardada).

#### Configuracion importacion e exportacion

En bas de la pagina, podètz afichar una zòna nomenada Importacion/exportacion de configuracion. Aquesta zòna de tèxte conten la configuracion qu'utilizatz actualament. Lo podètz copiar per lo partejar amb los autres.

Per aplicar (importar) una configuracion, vos cal simplament remplaçar lo contengut de l'airal de tèxte per la configuracion que volètz utilizar. Oblidetz pas de clicar sus Aplicar lo còde.